ԱԳ նախարար Էդվարդ Նալբանդյանը հեռախոսազրույց է ունեցել ԱՄՆ պետքարտուղար Ռեքս Թիլերսոնի հետ: Հայաստանի արտաքին քաղաքական գերատեսչության ղեկավարը շնորհավորել է ԱՄՆ գործընկերոջը՝ պաշտոնի ստանձնման կապակցությամբ` համոզմունք հայտնելով, որ քառորդդարյա պատմություն ունեցող հայ-ամերիկյան միջպետական հարաբերությունները եւ առկա բարձր մակարդակի բարեկամական գործընկերությունը համատեղ ջանքերով նոր լիցք կստանան: Պետքարտուղար Թիլերսոնն էլ ընդգծել է, որ Միացյալ Նահանգներն արժեւորում է երկու երկրների միջեւ ջերմ եւ ամուր հարաբերությունները եւ պատրաստ է շարունակել դրանց առավել զարգացման ուղղությամբ համատեղ աշխատանքը: